**Queen Elizabeth Olympic Park** er en idrettspark i Stratford i det nordøstre London. Parken ble bygget til sommer-OL 2012. Fra 2013 har parkens offisielle navn vært Queen Elizabeth Olympic Park. Etter lekene ble parken stengt, men er gradvis blitt åpnet for publikum igjen. Den sørlige delen av parken åpnet våren 2014. Parken inneholder fem idrettsarenaer, i tillegg til attraksjoner og boligområder. Parken ligger innenfor fire bydeler: Newham, Tower Hamlets, Hackney og Waltham Forest.

Queen Elizabeth Olympic Park, april 2012.

Histore
-------

Planleggingen av parken begynte høsten 2003. Målet var å utvikle en plan som ville få planleggingstilatelse fra de fire involverte bydelene og som ville utgjøre en overordnet plan i søknaden om å få arrangere sommer-OL i 2012. I 2004 ble planer for hva som kom til å bli den olympiske parken offentliggjort. Sommeren 2005 ble London valgt til å arrangere de olympiske sommerleker for 2012. I januar 2006 ble firmaet EDAW valgt av the Olympic Delivery Authority (ODA) for å utvikle en overordnet plan for den olympiske parken, bygninger, mange av arenaene og infrastruktur. Også Buro Happold, Allies & Morrison, Utenriksdepartementet og arkitektfirmaet Populous (tidligere HOK Sport) var involvert i arbeidet. Det ble også innledet et samarbeid med Arup og Atkins. EDAW og samarbeidspartnerne utformet parkens infrastruktur, vannveier, drenasjer, landskap, grunnlaget for areneaene, veier og broer. I juni 2006 var den overordnete planen ferdig. Etter lekene ledet Field Operations, på vegne av London Legacy Development Company, arbeidet med å omforme den sørlige delen av parken. Denne delen ligger mellom The Stadium, London Aquatics Centre og ArcelorMittal Orbit. I april 2014 ble den sørlige delen av parken gjenåpnet, sammen med Lower Lee Valleys historiske vannveier og ArcelorMittal Orbit. The Guardian var ikke imponert over den ombygde sørlige delen av parken. Etter lekene er det blitt lansert videre planer for den olympiske parken. Blant annet skal Olympicopolis, et kultur- og utdanningssenter i verdensklasse, utvikles. Victoria and Albert Museum, University College London og Sadler’s Wells blir en del av dette prosjektet.

Arenaer
-------

**The Copper Box Arena** er en flerbrukshall med plass til 7 500 tilskuere. Opprinnelig navn var The Handball Arena. Copper Box Arena ble gjenåpnet i juli 2013. Arkitekter var MAKE architects.

**The Stadium** er en fotball- og friidrettsarena som åpnet offisielt i mai 2012. Fra 2016 blir stadionet West Ham United FCs hjemmebane. Arkitekter var Populous.

**Lee Valley Hockey and Tennis Centre** består av to ishockeybaner, fire innendørs og seks utendørs tennisbaner. Opprinnelig navn var Eton Manor. Senteret kostet 30 millioner pund å bygge.

**London Aquatics Centre** er en svømmehall bestående av et konkurransebasseng, et treningsbasseng og et stupebasseng. London Aquatics Centre ble gjenåpnet i mars 2014. Arkitekt var Zaha Hadid.

**Lee Valley VeloPark** er en sykkelpark med anlegg for banesykling, landeveissykling, terrengsykling og BMX. Parken var den første i sitt slag hvor alle disse fire sykkelgrenene kunne utøves. Lee Valley VeloPark ble gjenåpnet i mars 2014, inkludert tre nye baner.

Etter lekene ble flere arenaer revet, blant annet Riverbank Arena og Basketball Arena.

Attraksjoner
------------

**ArcelorMittal Orbit** - UKs høyeste skulptur som også er et utkikkstårn. Total høyde er 114,5 meter. Arkitekter var Sir Anish Kapoor og Cecil Balmond.

ArcelorMittal Orbit
**Canal Park** - et parkanlegg langs Lee Navigation-kanalen.

**Energy Centre** - Queen Elizabeth Olympic Park får strøm, kjøling og oppvarming fra to energianlegg, et i King’s Yard og et nær Westfield Stratford City.

**Mandeville Place** - en hage med frukttrær som skal åpnes i 2015.

**The White Building** - et internasjonalt anerkjent kunstsenter. Senteret ligger i en tidligere godterifabrikk.

**Three Mills** - et historisk område rett sør for Queen Elizabeth Olympic Park. På området finnes blant annet 3 Mills Studios og The House Mill.

**Timber Lodge Café** - kafe og samfunnssenter i den nordlige delen av parken.

**Tumbling Bay playground** - lekeplass for barn.

**View Tube** - utdannings- og kunstsenter i sørenden av parken, med utsikt over the Stadium, Aquatics Centre og ArcelorMittal Orbit. Lagd av gjenvunne skipscontainere.

**Westfield Stratford City** - kjøpe- og fornøyelsessenter med blant annet 250 butikker og 80 spisesteder.

**Parklands** - parkområder nord og sør i Queen Elizabeth Olympic Park.

Boliger
-------

I 2030 er det meningen at parken skal ha boliger til mer enn 10 000 husholdninger. Planene omfatter fem nye boligområder: Chobham Manor, East Wick, Sweetwater, Marshgate Wharf og Pudding Mill. I tillegg skal eksisterende boligområder utvikles.

Referanser
----------

1. ↑  Navnet på parken, regjeringen, mai 2012
2. ↑  Navnet på parken, BBC, oktober 2010
3. ↑  Parkens fire bydeler, The Economist (kart), juli 2010
4. ↑  Overordnet plan, BuroHappold Arkivert 29. november 2014 hos Wayback Machine.
5. ↑  Offentliggjorte planer, tidslinje, parkens offisielle hjemmeside Arkivert 6. februar 2015 hos Wayback Machine.
6. ↑  Tildelingen av lekene, The Guardian, juli 2005
7. ↑  Tildelingen av lekene, BBC, juli 2005
8. ↑  Tildelingen av lekene, New York Times, juli 2005
9. ↑  Overordnet plan, DesignBuild
10. ↑  Ferdig overordnet plan, BBC, juni 2006
11. ↑  Etter lekene, Field Operations
12. ↑  Gjenåpning av sørlige del, tidslinje, parkens offisielle hjemmeside Arkivert 6. februar 2015 hos Wayback Machine.
13. ↑  Anmeldelse av parkens sørlige del, The Guardian, april 2014
14. ↑  «Planer om kultursenter, Newham bydel, desember 2013». Arkivert fra originalen 13. mars 2016. Besøkt 23. november 2014.
15. ↑  Planer om kultursenter, GLA, juli 2014
16. ↑  Olympicopolis, pressemelding, september 2014, parkens hjemmeside Arkivert 29. november 2014 hos Wayback Machine.
17. ↑  Copper Box Arena, parkens offisielle hjemmeside
18. ↑  Navn på Copper Box Arena, BBC, januar 2012
19. ↑  Gjenåpning, Copper Box Arena, parkens hjemmeside Arkivert 6. februar 2015 hos Wayback Machine.
20. ↑  Copper Box, MAKE architects Arkivert 1. juli 2014 hos Wayback Machine.
21. ↑  Offisiell åpning av The Stadium, BBC, mai 2012
22. ↑  The Stadium, parkens offisielle hjemmeside
23. ↑  Olympic Stadium, West Ham FC Arkivert 5. mars 2016 hos Wayback Machine.
24. ↑  London Olympic Stadion, Populous
25. ↑  Lee Valley Hockey and Tennis Centre, parkens offisielle hjemmeside
26. ↑  «Lee Valley Hockey and Tennis Centre, hjemmeside». Arkivert fra originalen 16. desember 2014. Besøkt 23. november 2014.
27. ↑  London Aquatics Centre, parkens offisielle hjemmeside
28. ↑  Gjenåpning, London Aquatics Centre, parkens hjemmeside Arkivert 6. februar 2015 hos Wayback Machine.
29. ↑  London Aquatics Centre, hjemmeside Arkivert 7. juli 2017 hos Wayback Machine.
30. ↑  London Aquatics Centre, Zaha Hadid
31. ↑  Lee Valley VeloPark, parkens offisielle hjemmeside
32. ↑  «Lee Valley VeloPark, hjemmeside». Arkivert fra originalen 7. desember 2020. Besøkt 23. november 2014.
33. ↑  Gjenåpning, Lee Valley VeloPark, parkens hjemmeside Arkivert 6. februar 2015 hos Wayback Machine.
34. ↑  Rivingen av Riverbank Arena, pressemelding, oktober 2012, parkens hjemmeside Arkivert 29. november 2014 hos Wayback Machine.
35. ↑  Rivingen av Basketball Arena, pressemelding, oktober 2012, parkens hjemmeside Arkivert 29. november 2014 hos Wayback Machine.
36. ↑  «ArcelorMittal Orbit, parkens hjemmeside». Arkivert fra originalen 10. desember 2014. Besøkt 23. november 2014.
37. ↑  «ArcelorMittal Orbit, hjemmeside». Arkivert fra originalen 29. mai 2014. Besøkt 23. november 2014.
38. ↑  Canal Park, parkens hjemmeside Arkivert 19. oktober 2014 hos Wayback Machine.
39. ↑  Energy Centre, parkens hjemmeside Arkivert 6. februar 2015 hos Wayback Machine.
40. ↑  «Mandeville Place, parkens hjemmeside». Arkivert fra originalen 1. november 2014. Besøkt 23. november 2014.
41. ↑  Mandeville Place, pressemelding, oktober 2014, parkens hjemmeside Arkivert 29. november 2014 hos Wayback Machine.
42. ↑  The White Building, parkens hjemmeside Arkivert 18. oktober 2014 hos Wayback Machine.
43. ↑  The White Building, hjemmeside Arkivert 13. mars 2016 hos Wayback Machine.
44. ↑  Three Mills, parkens hjemmeside Arkivert 6. februar 2015 hos Wayback Machine.
45. ↑  «3 Mills Studios, parkens hjemmeside». Arkivert fra originalen 2. november 2014. Besøkt 23. november 2014.
46. ↑  «Timber Lodge Café, parkens hjemmeside». Arkivert fra originalen 10. desember 2014. Besøkt 23. november 2014.
47. ↑  «Timber Lodge Café, hjemmeside». Arkivert fra originalen 29. november 2014. Besøkt 23. november 2014.
48. ↑  Tumbling Bay playground, parkens hjemmeside Arkivert 10. desember 2014 hos Wayback Machine.
49. ↑  View Tube, parkens hjemmeside Arkivert 26. oktober 2014 hos Wayback Machine.
50. ↑  View Tube, hjemmeside
51. ↑  Westfield Stratford City, parkens hjemmeside Arkivert 3. oktober 2014 hos Wayback Machine.
52. ↑  Westfield Stratford City, hjemmeside
53. ↑  «Parklands, parkens hjemmeside». Arkivert fra originalen 13. september 2014. Besøkt 23. november 2014.
54. ↑  Boliger, parkens offisielle hjemmeside

Eksterne lenker
---------------

* (en) Offisielt nettsted Rediger på Wikidata

* (en) Queen Elizabeth Olympic Park – kategori av bilder, video eller lyd på Commons Rediger på Wikidata
* London Olympic City (Park) 2012 Gardenvisit
* Queen Elizabeth Olympic Park, The Guardian
* Queen Elizabeth Olympic Park, Better

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |